SA stede haal lys van wêreld se top-10 bestemmings | Maroela Media
Stellenbosch (Foto verskaf deur Visit Stellenbosch)
Verskeie Wes-Kaapse dorpe en stede het die top-100 lys van mees geliefde toeristebestemmings vir 2021 gehaal.
Knysna is 19de op die lys, Stellenbosch in die 23ste plek, Hermanus beklee die 41ste posisie en Kaapstad is 54ste op die lys. Pretoria in Gauteng is in die 73ste posisie.
Tourism Sentiment Index (TSI), 'n reisdata-intelligensieprogram wat deur die bemarkingsagentskap Destination Think geskep is, het meer as 1,6 miljard aanlyn gesprekke en artikels oor 21 330 bestemmings wêreldwyd dopgehou om die lys saam te stel.
Queensland in Australië beklee drie plekke in die top-vyf bestemmings. Die Sonskynkus in Queensland, Australië is algeheel as die mees geliefde bestemming aangewys, gevolg deur Whitsundays (Queensland, Australië), Udaipur (Rajasthan, Indië), Bora Bora (Frans-Polinesië), en Noosa (Queensland, Australië).
Die opname kyk hoofsaaklik na die bestemming se vermoë om positiewe gesprekke uit te lok oor sy toeriste-aanbod.
David Maynier, Wes-Kaapse minister oor finansies en ekonomiese geleenthede, het gesê die feit dat vier Wes-Kaapse dorpe en die Moederstad dié lys gehaal het, is 'n uitnemende prestasie. "Die laaste twee jaar sal in die geskiedenisboeke aangeteken word as die mees uitdagende nog vir die internasionale toerismebedryf. Dié lys wys dat Kaapstad en die Wes-Kaap 'n wêreldklas bestemming is en 'n absolute gunsteling op internasionale reisigers se moet-sien-lysies."
Ons is onder die top 100, nie die top 10 nie.
Ek is glad nie verbaas nie, want ons land is pragtig en so 'n verskeidenheid. Ek sou 'n paar ander plekke, soos Franschoek bygevoeg het en Namakwaland in blommetyd, die Drakensberge en die Weskus, maar Australië? Nee wat.
Seker die top 10 bestemmings wat hul moet vermy.
Lekker om in Kaap te bly!
Die toeriste moet maar hul kameras, skoot rekenaars, selfone, tablette en beursies styf vashou. Hierdie is ook een van die lande met die meeste misdaad in die wêreld.